open-index/open-wikipedia-markdown huggingface dataset:
דנה (אי)

ממוזער|תמונת פנורמה של האי דנה
[ממוזער| תרשים ימי מ־1819 של האי דנה מהסקר של [פרנסיס בופורט|בופורט]]
**האי דנה** (בטורקית: **Dana Adas** או **Kargıncık Adası**; ביוונית לטינית: **Pithyussa**) הוא אי ים תיכוני קטן השייך לטורקיה.

## גאוגרפיה
דנה אדאסי (האי דנה) שוכן במקביל לחוף הדרומי של טורקיה במחוז מרסין. המרחק מהחוף לאי הוא 2.5 ק"מ. המעבר בין היבשה המרכזית לאי המכונה מצר קרגיקאק הוא מעבר נח לתנועה ימית. צורת האי היא מלבנית בערך עם מידות של 2.7 ק"מ × 0.9 ק"מ. הפסגה הגבוהה ביותר היא 250 מטר מעל פני הים.

זהו אי ים תיכוני טיפוסי, סלעי ומלא שיחים קוצניים. ישנם עצי אורן, זית וחרובים במזרח ובצפון האי. למים מול החוף הצפוני של האי יש קרקעית חולית והם מושלמים לשחייה ושנורקלינג. עם זאת, החוף המזרחי הוא סלעי ויש בו צוקים חדים. ולכן אינו מתאים לצלילה או לשחייה. אין מקור מי שתייה באי.

האי אינו מיושב והוא ללא בתים או מלונות. ניתן למצוא באי בעלי חיים כמו נחשים, ארנבות, צרעות, לטאות וציפורים ובחורף ניתן לראות עיזים על האי.

## היסטוריה
פרנסיס בופורט, שסקר את החוף הדרומי של טורקיה בשנים 1811–1812, קובע שהאי נקרא על ידי האנשים המקומיים "מנבאט", ו"האי פרובנס" על ידי מלחים זרים. הוא הציע שהשם נגזר משמו של אחד מדרגות האבירים ההוספיטלרים שכבשו מבצרים ואיים לאורך חוף זה.

ב-2016 התגלתה בחוף הצפוני של האי מספנה עתיקה עם 274 רציפי ספינות כנראה מתקופת הברונזה המאוחרת (מהמאה ה-12 לפני הספירה). עוזר פרופסור האקן אוניז טוען שהאי היה המספנה הגדולה ביותר בעולם העתיק. יש גם כמה חורבות בחוף הדרומי של האדמה הראשית הפונה לאי. ככל הנראה, שני התיישבויות אלו היו עמדות השליטה השולטות בשני הקצוות של המצר.

פיטוסה, העיר העתיקה באי, הפכה לעיר עצמאית בתקופה הרומית. בעיר ישנן חורבות של בור מים, בית מהתקופה הרומית, מרחץ, סרקופג וכנסייה מהתקופה הביזנטית. ההריסות הממוקמות בחלק הצפוני-מערבי של האי הפונה לקרקע הועברו עם הזמן ושימשו לבניית מבנים חדשים. האי היה מיושב גם בתחילת התקופה הביזנטית. לפי כמה מקורות, גם סוחרים צרפתים השתמשו באי כנמל שלהם במהלך ימי הביניים.

## קישורים חיצוניים

* 

## הערות שוליים

קטגוריה:איים בים התיכון
קטגוריה:טורקיה: איים
גיימך

**גיימך** (בפרסית: **قیمه**; באנגלית: **Gheimeh** או **Qeimeh**) הוא תבשיל איראני המורכב מבשר כבש חתוך לקוביות, עגבניות, אפונה יבשה, בצל ולימון פרסי, מעוטר בתפוחי אדמה פריכים זהובים פרוסים דק. לעיתים מעטרים את התבשיל בחציל מטוגן ומוגש לרוב עם אורז לבן.

## אטימולוגיה
המילה הפרסית gheimeh (בתעתיק גם כ-qeimeh) מקורה ב-qeema הפרסית הקלאסית שמקורה במילה הטורקית qıyma 'בשר טחון', כמו באורדו qīmā/keema, kıyma הטורקית ו־kimás יוונית. 

## גרסה עיראקית
הקימה העיראקית עשויה מבשר חתוך לקוביות דקות ואפונה יבשה כתושה ומכינים אותה לעשוראא.

## גרסאות איראניות
* Gheimeh sibzamini (בפרסית: قیمه سیب زمینی): עם טוגנים חתוך דק.
* Gheimeh bademjan (בפרסית: قیمه بادمجان): עם חצילים שלמים או חתוכים במחבת.
* Gheimeh nesar (בפרסית: قیمه نثار): עם שקדים ובצל מטוגן; מומחיות של קזווין.
* Pichagh gheimeh (בפרסית: پیچاق قیمه): מנה אחרת עם שקדים ובצל מטוגן; מומחיות של ארדביל. Pichagh (איות אזרי pıçaq) פירושו סכין בשפה האזרית והוא מתייחס לשקדים.
* Gheimeh rashti (בפרסית: قیمه‌ رشتی): עם רסק רימונים חמצמץ, מיץ רימונים, עגבנייה ו-verjuice; מומחיות של רשת.
* Gheimeh nokhoud (בפרסית: قیمه‌ نخود): עם חומוס במקום אפונה יבשה; התמחות של חוף המפרץ הפרסי של איראן; דומה לאבגושט.
* Gheimeh kadou (בפרסית: قیمه‌ کدو): עם דלעת שלמה או חתוכה במחבת.
* Gheimeh beh (בפרסית: قیمه به): עם חבושים שלמים או חתוכים ארוכים מטוגנים במחבת.
* Gheimeh bamieh ( בפרסית: قیمه بامیه): עם במיה מטוגנת במחבת. יש בו גם מיץ לימון וקינמון.

## ראו גם
* חורש (מאכל)

## קישורים חיצוניים

* רשימת מנות טלה
* רשימת תבשילים

## הערות שוליים

קטגוריה:המטבח העיראקי
קטגוריה:המטבח הפרסי
32Bit

**32Bit** (נקרא גם "PC World הישראלי") היה מגזין למחשוב אישי שהתפרסם בישראל מסוף שנת 1990 ועד אמצע שנות התשעים. המגזין יצא לאור על ידי קבוצת אנשים ומחשבים והמו"ל היה ישראל פלד. עורך חמשת הגיליונות הראשונים היה תמיר אשל, ובהמשך נערכו גליונות על ידי ישראל פלד, יובל סיגלר, אוד גונדר, ולבסוף דוד גורדון שערך את העיתון החל מהגיליון התשיעי (יולי 1991).

כל גיליון של המגזין כלל תקליטון 3.5 אינץ' שכלל תוכנות שונות, בדרך-כלל עותקים של תוכנה שיתופית. תוכן הגיליונות השונים כלל כיסוי חדשותי של חידושים בעולם המחשוב האישי (חומרה ותוכנה), מדריכים לקניית מחשב ולשימוש בתוכנות נפוצות, ועוד. המגזין הפסיק להתפרסם עם עליית החדירה של רשת האינטרנט בישראל, במהלכה חדשות מעולם המחשוב הפכו זמינות באופן מיידי יותר.

בין הכותבים הקבועים ב-32Bit נמנו גיא אוהד, עו"ד הראל בורן, איל גונן, עו"ד יצחק זכריה, טל כהן, ניסו כהן, אלון מטס, סמדר סלונים, ארי פיק, ואמיר שחר.

## מקורות נוספים
* סקירה נוסטלגית של גיליון יולי 1991, מאת ניר כץ
*  באתר Internet Archive

קטגוריה:ישראל: כתבי עת בנושא מחשבים
לימון פרסי

שמאל|ממוזער|300x300 פיקסלים| לימון (ליים) פרסי שחור מיובש וטחון
**לימון פרסי או ליים מיובש**, (בפרסית: **لیمو امانی**; הידוע גם בשם: **ליים שחור**; **נומי בסרה** (בעיראק) **לימו אמאני** (באיראן); **ולומי** (בעומאן), הוא ליים שאיבד את תכולת המים שלו, בדרך כלל לאחר ששהה את רוב זמן הייבוש שלו בשמש. הם משמשים שלמים, פרוסים או טחונים, כתבלין במנות המטבח המזרח-תיכוני. מקורו במפרץ הפרסי  – מכאן השם האיראני limoo amani והשם העיראקי noomi basra (לימון בצרה) – לימון פרסי מיובש פופולרי בבישול ברחבי המזרח התיכון.

## שימושים
ליים מיובש משמש להוספת עומק וטעם חמצמץ למנות, בתהליך המכונה החמצה. במטבח הפרסי משתמשים בהם לתבל נזידים ומרקים. ברחבי המזרח התיכון, הם משמשים מבושלים עם דגים, ואילו בעיראק, הם מתווספים כמעט לכל המאכלים והמלית שלהם. ניתן להשתמש בהם גם להכנת תה ליים מיובש. ליים מיובש באבקת משמש גם כמרכיב בבהרט בסגנון מזרח תיכוני (תערובת תבלינים). זהו מרכיב מסורתי במטבחים של ערב הסעודית, עיראק ומדינות אחרות של המפרץ הפרסי.

טעמו וצבעו של הלימון מושפעים מצורת הייבוש שלו.
לימון צהוב־חיוור, המכונה “לימון פרסי לבן”, עובר תחילה ייבוש בשמש באוויר הפתוח, ולאחר מכן חימום בתנור בטמפרטורה נמוכה. תהליך זה מניב פרי בטעם עדין יחסית.
לימונים שחורים, לעומת זאת, מיובשים בסירי חימום סגורים בחום נמוך עד להשחרה מלאה. בתהליך זה מתקבלים לימונים מפוחמים, בעלי טעם מרוכז, חמצמץ־מריר, המשפיעים גם על צבע התבשילים שבהם הם משמשים.

בכדי לקבל את טעמי הלימון העזים וריחו החזק, יש לשטוף אותו לפני השימוש, לנקב את קליפתו באמצעות האגודל ולהוסיפו בתחילת הבישול. לקבלת טעם מעודן, ניתן לחצותו, להסיר את גרעיניו ולהוסיף לקראת סיום הבישול לאידוי קצר בלבד.

אפשר להוסיפם כמעט לכל תבשיל, בהם מרקים, נזידי עוף ובשר, אורז, תפוחי אדמה ולחליטות תה.

## טעם
ליים מיובש הוא בעל טעם חזק. טעמו חמצמץ והדרי כמו ליים טרי, אך יש לו טעם אדמתי ומעט מעושן וחסר את המתיקות של הפרי הטרי. מכיוון שהוא משומר, יש לו גם טעם מעט מריר ומותסס, אך הדגשים המרים מתרכזים בעיקר בקליפתו החיצונית ובזרעים.

## תה
תה ליים מיובש הוא סוג של תה צמחים העשוי מליים מיובש והוא משקה פופולרי בעיראק שבו הוא משמש לסיוע בהפרעות עיכול, שלשולים ובחילות.

## קישורים חיצוניים

* דפי תבלינים: ליים
* רשימת מזונות יבשים
## הערות שוליים

קטגוריה:תבלינים
קטגוריה:המטבח העיראקי
קטגוריה:המטבח הפרסי
קטגוריה:המטבח הערבי
קטגוריה:ליים
Decide (אלבום)

***Decide*** (בעברית: "**להחליט**") הוא אלבום האולפן השני של השחקן והזמר-יוצר האמריקאי ג'ו קירי, תחת שם הבמה, Djo. האלבום יצא לאור באופן עצמאי דרך חברת התקליטים של קירי, Djo מיוזיק, ב-16 בספטמבר 2022.

## סינגלים
הסינגל המוביל של האלבום, "Change", יצא ב-22 ביוני 2022.

הסינגל השני של האלבום, "Gloom", יצא ב-25 ביולי 2022.

הסינגל השלישי של האלבום, "Figure You Out", שוחרר ב-26 באוגוסט 2022.

הסינגל הרביעי של האלבום, "Half Life", יצא ב-9 בספטמבר 2022, שבוע לפני יציאת האלבום.

הרצועה השישית של האלבום, "End of Beginning", הפכה לפופולרית בטיקטוק, ובעקבות כך השיר הגיע למקומות גבוהים במצעד האמריקאי בילבורד הוט 100. ב-1 במרץ 2024, השיר הפך לסינגל החמישי באלבום, ושוחרר לרדיו האיטלקי.

## ביקורות

*Decide* קיבל ציון של 77/100 באתר הביקורות המשוקללות "Metacritic" על בסיס של שש מבקרים, דבר המצביע על ביקורות "חיוביות לרוב".

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומי פופ
End of Beginning

"**End of Beginning**" (בעברית: "**סוף ההתחלה**") הוא שיר של השחקן והזמר-יוצר האמריקאי ג'ו קירי, תחת שם הבמה, Djo. השיר יצא לאור ב-16 בספטמבר 2022, כרצועה שישית מתוך אלבום האולפן השני של קירי, *[[Decide (אלבום)|Decide]]*, ולאחר מכן השיר שוחרר כסינגל ב-1 במרץ 2024, על ידי חברות התקליטים Djo מיוזיק ו-AWAL. השיר זכה לשבחים ולפופולריות רבה בטיקטוק.

## רקע
לאחר ש-"End of Beginning" יצא לאור באופן עצמאי בשנת 2022, השיר לא קיבל פופולריות עד שנת 2024, כאשר משתמשי טיקטוק רבים השתמשו בסאונד. לאחר שהושמע פעמים רבות והפך לפופולרי, השיר נכנס למצעדים במדינות שונות; בבילבורד הוט 100 ומצעד הסינגלים הבריטי. בישראל, השיר הגיע למקום 10 במצעד הרשמי של גלגלצ.

"End of Beginning" הוא שיר סינת'-פופ, המלווה גיטרה. תוכנו הלירי מתאר על תחושה מסוימת של אדם החוזר לעיר מולדתו. במקרה של קירי, בשיקגו.

## ביקורות

### הופעות ברשימות

## פרסים ומועמדויות

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2022
קטגוריה:שירים באנגלית
קטגוריה:שירי פלטינה בממלכה המאוחדת
אורן אהרוני (כתב ספורט וצלם)

**אורן שלמה אהרוני** (נולד ב-22 באפריל 1981) הוא כתב ספורט וצלם ישראלי ב"ישראל היום".

## ביוגרפיה
אהרוני נולד בתל השומר ברמת גן וגדל בפתח תקווה. בן ליעקב ואראלה, הוא הנדסאי אלקטרוניקה ואת שירותו הצבאי עשה כטכנאי לוחמה אלקטרונית בבסיס חיל האוויר בחצור.

בין 2005 ל-2008, שימש כעורך הראשי באתר הוועד האולימפי בישראל. ב-2008 מונה לכתב הספורט האולימפי ב-ynet וצלם ספורט. הוא המשיך לעבוד במקום גם לאחר איחוד המערכות עם ידיעות אחרונות ב-2011, עד שלהי 2021. במהלך תפקידו, היה שליח המערכת למשחקים האולימפיים בלונדון 2012, ריו 2016 וטוקיו 2020. אהרוני סיקר עשרות אירועי ספורט בישראל ומחוצה לה, החל מטורניר הטניס ברולאן גארוס ב-2006 עד 2008, חצי גמר גביע דייוויס בספרד ב-2009, משחקי אירופה 2015 בבאקו, אליפויות עולם ואירופה בג'ודו, שחייה, אתלטיקה והתעמלות אמנותית.

בדצמבר 2017, זכה במקום השני בקטגוריית הספורט במסגרת תערוכת "עדות מקומית". ובינואר 2020, הוענק לו אות הוקרה מיוחד מהוועד הפראלימפי בישראל, על כיסוי הוגן, בקיאות בתחום וחשיפת הספורט הפראלימפי בקרב קהלים רבים.

החל מינואר 2022 הוא משמש ככתב הספורט האולימפי וצלם ב"ישראל היום". היה שליח המערכת למשחקים האולימפיים בפריז 2024, המשחקים הפאראלימפיים פריז 2024, ומשחקי העולם בצ'ינגדו 2025.

## כתבות בולטות
באוגוסט 2015, חשף כי המדליסט האולימפי מסידני 2000, חותר הקיאקים מיכאל קלגנוב, החליט לעזוב את ישראל ולעבור לאמן בגרמניה. ביולי 2017 פרסם כי האלוף האולימפי בגלישה גל פרידמן מצא מקור פרנסה חדש והפך לצלם אירועים. בנובמבר אותה שנה, קיים ראיון בלעדי עם הג'ודוקא הטוב בעולם טדי רינר.

ב-2019 פרסם לראשונה, כי שלטונות מלזיה לא מאפשרים לנבחרת השחייה הפראלימפית הישראלית להיכנס למדינה כדי להשתתף באליפות העולם, בעקבות כך, הוועד הפאראלימפי הבין-לאומי החליט לבטל את האליפות ולהעבירה לבריטניה.

ב-6 באפריל 2020, יזם ביחד עם אלוף העולם בג'ודו שגיא מוקי, פרויקט מיוחד בזמן הקורונה, לגייס כסף לקניית מכונות הנשמה וציוד קריטי עבור בית החולים לניאדו בנתניה. הפרויקט גייס רבע מיליון שקל.

בינואר 2021, טס לקטר לאליפות העולם בג'ודו, להתלוות באופן בלעדי לסעיד מולאי, שנאלץ להימלט מאיראן לאחר שלא הורשה להתחרות מול ישראלי.

## קישורים חיצוניים

* 
* אורן אהרוני באתר ישראל היום
* אורן אהרוני ערוץ WhatsApp

## הערות שוליים

קטגוריה:עיתונאי ספורט ישראלים
קטגוריה:צלמי עיתונות ישראלים
קטגוריה:סגל ישראל היום
קטגוריה:סגל ידיעות אחרונות
קטגוריה:ישראלים שנולדו ב-1981
טרסנה

**טרסנה** (; באופן מילולי: "אי המספנות") הוא אי טורקי בים התיכון. האי הוא חלק מהעיר פטהייה בנפת מולה. הוא ממוקם במפרץ פטהייה ומופרד מהאי דומוז. 

לאי שטח של כ-2.5 קמ"ר. ישנם שלושה מפרצים קטנים, כאשר המפרץ בפינה הצפון-מערבית מוגן היטב. בחלק הצפון-מזרחי של המפרץ יש נמל רדוד מאוד.

## היסטוריה
שמו הקדום של האי היה ביוונית עתיקה טלנדריה וטלנדרוס ישנן חורבות באי מהתקופה הליקית. בתקופת האימפריה העות'מאנית האי היה שימש כמקום לבניית ולתיקון של אוניות. אוכלוסיית האי עזבה את האי בעקבות הסכם חילופי האוכלוסין בין יוון לטורקיה. למרות שהאי כרגע לא מיושב הוא מכיל מסעדה עם רציף ימי לנופשים ביאכטות.

## הערות שוליים

קטגוריה:איים בים התיכון
קטגוריה:טורקיה: איים
ארנו בודאר

**ארנו בודאר** (בצרפתית: **Arnaud Bodart**; נולד ב-11 במרץ 1998 בסרן שבבלגיה) הוא כדורגלן בלגי המשחק בעמדת השוער בקבוצת ליל מליגת העל הצרפתית.

## קריירת מועדונים
בודאר גדל במחלקת הנוער של סטנדרד לייז', ובשנת 2017 החל לשחק בקבוצה הבוגרת של המועדון במסגרת ליגת העל הבלגית. ב-16 במאי 2017 ערך הופעת בכורה בקבוצה הבוגרת בניצחון 3–1 על ספורטקרינג בוורן במסגרת ליגת העל הבלגית. בעונת  החל לשמש כשוער הראשון של הקבוצה. ב-21 בנובמבר 2020 הבקיע שער שוויון בדקה השישית של תוספת הזמן בתיקו 2–2 נגד אויפן במסגרת המחזור ה-13 בליגה לעונת . 

ב-9 בינואר 2025 חתם במץ מליגת המשנה הצרפתית עד לסוף העונה. ושימש כשוער הראשון של הקבוצה ב-17 משחקים עד לתום העונה, שבסיומה הצליחה מץ להעפיל לליג 1.

ב-1 ביולי 2025 חתם בודאר על חוזה לשנתיים בליל מהליג 1. 

## חיים אישיים
דודו הוא שוער העבר של נבחרת בלגיה ז'ילבר בודאר .

## קישורים חיצוניים

## הערות שוליים

קטגוריה:כדורגלנים בלגים
קטגוריה:שוערי כדורגל בלגים
קטגוריה:כדורגלני סטנדרד לייז'
קטגוריה:כדורגלני מץ
קטגוריה:כדורגלני ליל
קטגוריה:בלגים שנולדו ב-1998
גיא ארז

**גיא ארז** הוא פזמונאי, מפיק, מלחין ונגן בס מלוס אנג'לס. ארז נולד וגדל בישראל, ועבר ללוס אנג'לס בשנת 1992. שיריו הופיעו בסרטים ובתוכניות טלוויזיה מצליחות, כולל פסקול הסרט זוכה האוסקר "התרסקות", "האנטומיה של גריי" ו"בוורלי הילס 90210". הוא כותב שירים ומפיק בנושא הסדרה של מארוול/דיסני "האוונג'רס: סדרת האנימציה", וקרדיט המלחין שלו כולל את הקליפ הרשמי של נאס"א שהם שחררו לקראת שיגור טלסקופ החלל ג'יימס וב. הוא עבד גם עם אמנים כמו ג'יפסי קינגס, ג'ייסון מראז, מיילי סיירוס, זיגי מארלי ואלן פרסונס.

## כתיבת שירים והפקה
אחד הלהיטים הראשונים של ארז היה BareNaked של ג'ניפר לאב יואיט, אותו כתב יחד עם מרדית ברוקס. השיר נכנס לטופ 40 של בילבורד בשנת 2002. זה הסב את תשומת הלב לכריסאליס מיוזיק, שהחתימה אותו על חוזה הוצאה לאור, והוסיפה אותו לרשימת כותבי השירים שלהם. במהלך תקופה זו, הוא גם כתב והפיק שירים עם אמנים כמו הולי פאלמר ופי ג'יי אולסון, מה שזיכה אותו בלהיט נוסף בטופ 40 של בילבורד עם הסינגל "Shine On" של ריאן קבררה עבור אטלנטיק רקורדס. ארז גם תרם ככותב שירים ומפיק לשיר הנושא "Shine" מתוך אלבום הסולו השני של סם בטנס מלהקת קייס צ'ויס ו-DVD של ג'יפסי קינגס Live at Kenwood House in London שיצא בשנת 2006. הוא גם כתב יחד עם פרסונס ופי ג'יי אולסון את שני הסינגלים האחרונים של אלן פרסונס, "Fragile" ו-"Do you Live at All".

## נגן בס
ארז עובד באופן קבוע בנגינת בס כמוזיקאי סשן. הוא לימד נגינת בס באקדמיה למוזיקה של לוס אנג'לס בין השנים 1996 ל-2001. ניתן לשמוע את ביצועי הבס שלו בהקלטות כמו אצל פלורנס אנד דה משין, וגם בזמן הופעות חיות כמו עם רנדי קולמן בפתיחה ל-The Who ב-The Hollywood Bowl . החל משנת 2010 ועד 2020 ארז היה נגן הבס של הלהקה The Alan Parsons Live Project. הוא גם ניגן בס באלבום זוכה הגראמי של זיגי מארלי, "Fly Rasta".

## קישורים חיצוניים

* 

## הערות שוליים

קטגוריה:מהגרים מישראל לארצות הברית
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:גיטריסטים ישראלים
קטגוריה:ישראלים שנולדו במאה ה-20
טיה דורה

**תאודורה פבלובסקה** (בסרבית: **Теодора Павловска**; נולדה ב-1 במאי 1992), הידועה בשם הבמה **טיה דורה** (**Теја Дора**), היא זמרת-יוצרת ומפיקה מוזיקלית סרבית. היא ייצגה את סרביה באירוויזיון 2024 עם השיר "Ramonda".

## ביוגרפיה
טיה דורה נולדה ב-1 במאי 1992 בבור לאב צייר ומעצב גרפי ולאם סופרת ועיתונאית ביומון הסרבי *[[Večernje novosti]]* . לאחר שעברה לבלגרד, היא החלה ללמוד בבית ספר למוזיקה, שבאמצעותו קיבלה מלגת לימודים למכללת ברקלי למוזיקה, שבה היא למדה וסיימה ב-2014. לאחר סיום לימודיה, היא עברה לגור בניו יורק, שם עבדה כפזמונאית. היא חזרה לסרביה ב-2018.

ב-22 במרץ 2023, היא הוציאה את הסינגל "Džanum". השיר הופיע בסדרת הטלוויזיה *Južni vetar: Na granici*. השיר נהיה ויראלי בטיקטוק לאחר שהופיע במחאות שהתקיימו בעקבות פיגוע הירי בבית הספר היסודי ולדיסלב ריבניקר. הסינגל הגיע למקום הרביעי במצעד היומי של השירים הוויראליים של ספוטיפיי ב-22 במאי, וכן למקומות ה-6 וה-43 בקרואטיה ואוסטריה בהתאמה.

בדצמבר 2023, הוכרז כי היא תתמודד בקדם האירוויזיון של סרביה לאירוויזיון 2024, *Pesma za Evroviziju '24*, עם השיר "Ramonda". ב-29 בפברואר, היא הופיעה בחצי גמר השני והגיעה למקום הראשון עם 24 נקודות. ב-2 במרץ, היא הופיעה בגמר והגיעה למקום הראשון עם 22 נקודות, ולפיכך היא נבחרה לייצג את סרביה באירוויזיון 2024. ב-7 במאי עלתה דורה על בימת חצי הגמר הראשון של האירוויזיון וביצעה את שירה "Ramonda". בסוף הערב הוכרזה כאחת מעשרת המתמודדים שהעפילו לגמר. לבסוף, הגיעה למקום ה-17 עם 54 נקודות.

## קישורים חיצוניים

## הערות שוליים

קטגוריה:נציגי סרביה באירוויזיון
קטגוריה:משתתפי אירוויזיון 2024
קטגוריה:זמרות סרביות
קטגוריה:ילידות 1992
לואיק גאש

**לואיק גאש** (בצרפתית: **Loïc Gasch**; נולד ב-13 באוגוסט 1994) הוא אתלט שווייצרי, סגן אלוף עולם באולם (בלגרד 2022) בקפיצה לגובה.

## ביוגרפיה
גאש נולד וגדל בסן-קרואה שבשווייץ.

### 2018
באליפות אירופה שנערכה באוגוסט בברלין שבגרמניה סיים במקום עשירי בקפיצה לגובה בתוצאה של 2.19 מטר.

### 2021
באולימפיאדת טוקיו שנערכה ביולי-אוגוסט סיים במקום 23 בקפיצה לגובה בתוצאה של 2.21 מטר.

### 2022
#### סגן אלוף עולם באולם
באליפות העולם שנערכה במרץ בבלגרד שבסרביה זכה במדליית כסף בקפיצה לגובה בתוצאה של 2.31 מטר, אחרי וו סאנג-הייוק מקוריאה הדרומית (2.34 מטר) ולפני ג'אנמרקו טאמברי מאיטליה והאמיש קר מניו זילנד (2.31 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 22 בקפיצה לגובה בתוצאה של 2.21 מטר.

### 2023
באליפות אירופה באולם שנערכה במרץ באיסטנבול שבטורקיה סיים במקום שביעי בקפיצה לגובה בתוצאה של 2.15 מטר.

## שיאים אישיים
### אצטדיון
* קפיצה לגובה: 2.33 מטר (2021)

### אולם
* קפיצה לגובה: 2.31 מטר (2022)

## קישורים חיצוניים

קטגוריה:קופצים לגובה
קטגוריה:אתלטים שווייצרים
קטגוריה:קופצים לגובה באולימפיאדת טוקיו (2020)
קטגוריה:שווייצרים שנולדו ב-1994
פאחרי

**פאחרי איסמאילוב** (באזרית: **Fəxri İsmayılov**; נולד ב-10 באפריל 1995), הידוע בשם הבמה **פאחרי** (**Fahree**), הוא זמר-יוצר אזרי. ייצג יחד עם אילקין דובלטוב את אזרבייג'ן באירוויזיון 2024 עם השיר "Özünlə apar".

## ביוגרפיה
הוא נולד ב-10 באפריל 1995 בבאקו. גדל במשפחה אמנותית, שבה אביו היה מתופף ג'אז וסבו היה שחקן. לפאחרי תואר שני במשפטים.

ב-17 ביוני 2022 הוציא פאחרי את סינגל הבכורה שלו, "Dance".

בסוף אוקטובר 2023 הכריז תאגיד השידור האזרי İctimai Television כי פאחרי הוא מופיע ברשימה הקצרה של המועמדים שייצגו את אזרבייג'ן באירוויזיון 2024. ב-7 במרץ 2024, הודיע כי פאחרי נבחר לייצג את אזרבייג'ן באירוויזיון 2024 יחד עם אילקין דובלטוב. ב-7 במאי עלה הצמד על בימת חצי הגמר הראשון של התחרות, וביצע את שירו "Özünlə apar". אזרבייג'ן לא נמנתה בין עשר המדינות שהעפילו לגמר. מאוחר יותר נודע כי היא דורגה במקום ה-14 עם 11 נקודות.

## קישורים חיצוניים

## הערות שוליים

קטגוריה:משתתפי אירוויזיון 2024
קטגוריה:נציגי אזרבייג'ן באירוויזיון
קטגוריה:זמרים אזרים
קטגוריה:ילידי 1995
סיקינוס

**סיקינוס** () הוא אי ועירייה יוונית באיים הקיקלאדיים וחלק מהיחידה האזורית תירה. הוא ממוקם באמצע הדרך בין האיים איוס ופולגנדרוס.

## היסטוריה
בעת העתיקה היה ידוע כאינואה או אוינואה ביוון העתיקה. הוא שונה מהאיים הסמוכים, כגון איוס, בכך שהוא שקט ופחות מפותח יחסית. באי ישנם שני כפרים, "אלופרוניה" על צד ים הדרום, השוכן על חוף הים ומשמש כנמל, וכפר נוסף, גבוה יותר בהרים, המכונה החורה. החורה, המוקמת על הגבעות, מורכבת משני מרכזים סמוכים, "קסטרו" במערב ו"חוריו" במזרח. מונח ה"חורה" מתאר לא רק את המרחב או המקום במובנו הפיזי, אלא גם תפיסה רחבה יותר הקשורה למשמעות תרבותית וארכיטקטונית. בהקשר זה, החורה אינה רק הליבה הגאוגרפית של האי, אלא גם מרכז החיים הקהילתיים והתרבותיים, המשקף את הזהות וההיסטוריה העשירה של המקום. יש מספר טברנות בחורה ובנמל. החוף ליד הנמל הוא אחד משני החופים החוליים הגדולים באי. באי ישנן מספר חורבות עתיקות אף על פי שחלקן מרוחקות. ישנם שלושה כבישים מרוצפים, אחד נבנה כדי להתחבר למנחת המסוקים ולחוף השני, וישנם מספר כבישי עפר מתוחזקים היטב, ושבעה שבילים ממופים. אין גישה קלה אל האי בשל הקרקע. כמעט כל שטח האי מכוסה במדרגות שהוקמו בעבר לחקלאות נרחבת. כיום רק מספר קטן מהן מנוצל ברחבי האי, רובן פועלות על סמך מענקי ממשלה. הרשות המוניציפלית ספרה 273 תושבים בסיקינוס במפקד האוכלוסין של 2011.שטח הקרקע הכולל שלה הוא 42.507 קילומטרים רבועים (16.412 מיילים רבועים). בעת העתיקה, האי כלל עיר באותו השם. נאמר שהוא נקרא מקורית אוינואה בשל גידול הגפן, אך נקרא סיקינוס לאחר בן של תואס ואוינואה. ככל הנראה המתיישבים הראשונים האי היו איונים הוא כמו רוב האיים היווניים האחרים, הוא נכבש לחשיארש הראשון במלחמות יוון–פרס, אך לאחר מכן היה חלק מהאימפריה הימית האתונאית. ישנם שרידים של העיר העתיקה הממוקמת על הר גבוה וסלעי.

עדיין קיים מקדש עתיק של אפולו, שכיום הוא הפך לכנסייה. הוא ממוקם במורד בין רכס ההרים הראשי לבין הפסגה הנמצאת יותר משמאל, עליה עומדות חורבות העיר העתיקה. אנו לומדים מכתובת שנמצאה שם שזה היה מקדשו של אפולו. האתר נבדק על ידי החוקר הבריטי תאודור בנט ואשתו בינואר 1884.

## קישורים חיצוניים
* 

## הערות שוליים

קטגוריה:פולייס ביוון העתיקה
קטגוריה:יוון: איים
קטגוריה:האיים הקיקלאדיים
מקסין פארקר

**מקסין פארקר** (באנגלית: **Maxine Parker**; נולדה ב-14 ביוני 2002) היא שחיינית אמריקאית, סגנית אלופת עולם (פוקואוקה 2023) במשחה שליחות 4x100 מטר חופשי.

## ביוגרפיה
פארקר נולדה וגדלה בארצות הברית.

### 2019
#### אלופת עולם לנוער
באליפות העולם לנוער שנערכה באוגוסט בבודפשט שבהונגריה זכתה בשתי מדליות זהב ובמדליית כסף אחת: מדליית זהב במשחה שליחות 4x100 מטר חופשי ובמשחה שליחים 4x100 מטר חופשי משולב, בהם שחתה בשלב המוקדמות, ומדליית כסף במשחה ל-50 מטר חופשי בשיא אישי חדש של 24.75 מטר.

### 2023
#### סגנית אלופת עולם
באליפות העולם שנערכה ביולי בפוקואוקה שביפן זכתה במדליית כסף במשחה שליחות 4x100 מטר חופשי, לאחר ששחתה בשלב המוקדמות.

## שיאים אישיים
### בריכה אולימפית
* 100 מטר חופשי: 53.51 שניות (2023)
* 200 מטר חופשי: 2:01.22 דקות (2023)

## ראו גם

## קישורים חיצוניים

קטגוריה:שחייניות חופשי אמריקאיות
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
ארתור ביצ'ר קרלס

**ארתור ביצ'ר קרלס**, באנגלית: **Arthur Beecher Carles** (9 במרץ 1882–1952) היה צייר מודרניסטי אמריקאי.

## ביוגרפיה
קרלס נולד בפילדלפיה, פנסילבניה, ולמד באקדמיה לאמנויות יפות של פנסילבניה בין השנים 1900 ו-1907. הוא למד אצל תומאס פולוק אנשוץ, יו ברקנרידג', הנרי מקארטר, ססיליה בו וויליאם מריט צ'ייס. ב-1907 נסע לצרפת שם שהה עד 1910. בצרפת הוא העריץ מאוד את יצירותיהם של סזאן ומאטיס, והתיידד עם ג'ון מרין ואדוארד סטייכן. הוא הציג שישה נופים בסלון ד'אוטומן של 1908.
ממוזער|268x268 פיקסלים| עירום, 1915 
במרץ 1910 נכללה עבודתו בתערוכת "ציירים אמריקאים צעירים" שהתקיימה בגלריה של אלפרד שטיגליץ בניו יורק, 291. שטיגליץ העניק לקרלס את תערוכת היחיד הראשונה שלו ב-291 בינואר 1912.

הוא חזר לצרפת מיוני עד אוקטובר 1912 והציג בסלון ד'אוטומן ב-1912. לאחר שובו לאמריקה הציג בתערוכת הארמורי של 1913. הוא לימד באקדמיה של פנסילבניה בפילדלפיה מ-1917 עד 1925 ולימד באופן פרטי לאחר מכן. הוא המשיך ביחסי מנטור עם תלמידי PAFA רבים עד שנות ה-30, כולל האמן נורמן קרטון. שנותיו המאוחרות היו בסימן התקפי אלכוהוליזם. בדצמבר 1941 הוא לקה בשבץ מוחי שהותיר אותו נכה עד מותו בשנת 1952. בתו מרצדס מאטר, גם היא אמנית ומייסדת סטודיו בניו יורק, הייתה נשואה לצלם והמעצב הרברט מאטר.

### מורשת
היסטוריונית האמנות ברברה אן בוזה וולנין מתארת את קרלס כמקשר בין פילדלפיה לפריז, וכ"אחד הצבעוניים המבריקים ביותר בתולדות האמנות האמריקאית". היא אומרת עליו: "ציוריו נעים בסגנונות בין טונאליזם ואימפרסיוניזם עד אקספרסיוניזם מופשט. גישתו הייתה אינטואיטיבית. אקספרסיוניסט מטבעו, הוא הונחה על ידי תחושה, מתוך אמונה ש'דיוק הוא איכות אינטלקטואלית בעוד שאמנות היא עניין של הרגשות'".

לקרלס נערכה תערוכה רטרוספקטיבית באקדמיה של פנסילבניה ב-1953, ושוב ב-1959 בגלריה גרהם בניו יורק.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:אמנים אמריקאים
קטגוריה:אמריקאים שנולדו ב-1882
קטגוריה:אמריקאים שנפטרו ב-1952
1833 בצרפת

שנת **[[1833]] ב[[צרפת]]** הייתה השנה בה ציינה צרפת 846 שנות לאום.

## מנהיגים
* לואי פיליפ, מלך הצרפתים

## אירועים חשובים
[200px|ממוזער|שמאל|[פרנסואה גיזו]]
* 28 ביוני – פרנסואה גיזו מוציא חוק המחייב כל עירייה להחזיק בית ספר יסודי ציבורי.

## נולדו

## נפטרו
**([[:קטגוריה:צרפתים שנפטרו ב-1833|קטגוריה:צרפתים שנפטרו ב-1833]])**
* 12 בינואר – מארי-אנטואן קארם, שף (נולד ב-1738)
* 5 ביולי – ניספור נייפס, ממציא, מחלוצי הצילום (נולד ב-1765)

## קישורים חיצוניים

קטגוריה:1833
קטגוריה:שנים בצרפת
אברהם חסין

** אברהם מטבייביץ' חסין**' (ברוסית: **Абрам Матвеевич Хасин**;  17 בינואר 1899 – 12 באפריל 1967) היה גנרל יהודי-סובייטי בחיל השריון של הצבא האדום.

## ביוגרפיה
אברהם חסין נולד בעיירה סלאביאנסק שהייתה שייכת לפלך חרקוב של האימפריה הרוסית (היום נקראת העיר סלוביאנסק והיא חלק ממחוז דונצק של אוקראינה) במשפחה יהודית. למד בבית ספר יהודי ולאחר מכן בבית ספר לטכנאי רכבות.

התגייס לצבא האדום במהלך מלחמת האזרחים ברוסיה ב-1918, השתתף בלוחמה נגד כוחות הצבא הלבן בדרום רוסיה. בשנת 1920 סיים קורס קציני תותחנים. לאחר סיום הקורס שירת כמפקד מחלקה וסגן מפקד סוללה ביחידת תותחים קלים. בשנת 1922 הועבר לסבסטופול, שם שירת ביחידת תותחי חוף. בשנת 1925 עבר ליחידת תותחי נ"מ, שם שירת בתפקידי מפקד סוללה וסגן מפקד גדוד עד 1931. בינואר 1931 החל ללמוד באקדמיה צבאית - בקורס הסבה לשריון, אותו סיים באביב 1932. מונה למפקד גדוד טנקים. בשנת 1938 מונה לסגן מפקד חטיבת טנקים קלים במחוז צבאי של לנינגרד. בסתיו 1940 מונה למפקד רגימנט טנקים בדיוויזיה ממוכנת מס' 136.

לאחר הפלישה הנאצית לברית המועצות יחד עם יחידתו נטל חלק בקרבות להגנת לנינגרד. בתום הקרבות ולאחר האבדות הקשות שספגה הדיוויזיה, בה הוא שירת, היא פורקה. חסין מונה למפקד חטיבת השריון הראשונה, אשר לחמה באזור העיר בלגורוד. החטיבה בפיקודו השתתפה במתקפת נגד של הצבא האדום בקרב על מוסקבה. בתחילת מאי 1942 הועברה החטיבה לאזור סטלינגרד, שם נטלה חלק בקרבות הבלימה הראשונים. ביוני 1942 קודם אברהם חסין לדרגת גנרל-מיור ומונה לפקד על קורפוס טנקים מס' 23 . בהמשך פיקד על קורפוס טנקים מס' 2. במהלך קרבות להגנת סטלינגרד ספג הקורפוס אבדות קשות ולמעשה חדל מלהתקיים. בנובמבר 1942 הוצאו שאריות הקורפוס מקו החזית אל העורף להתרעננות ולהתארגנות מחדש. חסין הועבר מתפקיד מפקד הקורפוס אל תפקיד מפקד בסיס אימונים של חיל שריון.

בינואר 1943 הוא הועבר למוסקבה, אל המטה הכללי, לתפקיד ראש אגף הדרכה והכשרה במפקדת חיל השריון של הצבא האדום. באוגוסט 1943, לפי בקשתו, מונה שוב לתפקיד פיקודי - מפקד קורפוס ממוכן מס' 8. חסין למעשה הקים וארגן את הקורפוס עד נובמבר 1943, אז הוביל אותו אל החזית. קורפוס בפיקודו של חסין נטל חלק בקרבות במרכז ומערב אוקראינה (מבצע דנייפר-קרפטי). במרץ 1944 הועבר לחזית הבלטית השנייה, שם מונה לעוזר מפקד החזית בנושא הפעלת כוחות שריון. נטל חלק במתקפה הבלטית.

לאחר המלחמה שירת מספר חודשים במפקדת כוחות השריון הסובייטים. בבתחילת 1946 מונה למפקד דיוויזיה ממוכנת. בנובמבר 1946 - סיים את שירותו הצבאי.

במהלך שירותו עוטר בעיטור לנין, שלושה עיטורי הדגל האדום, עיטור המלחמה הפטריוטית הגדולה מדרגה ראשונה.

התגורר בעיר לנינגרד, שם נפטר ב-12 באפריל 1967 . נקבר בבית העלמין בוגוסלובסקויה.

## קישורים חיצוניים
* ביוגרפיה של אברהם חסין 
* ביוגרפיה של אברהם חסין 

קטגוריה:אנשי הצבא האדום במלחמת האזרחים ברוסיה
קטגוריה:יהודים אנשי הצבא האדום במלחמת העולם השנייה
קטגוריה:מפקדי גייסות בצבא האדום במלחמת העולם השנייה
קטגוריה:גנרלים יהודים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:אנשי הצבא האדום בקרב סטלינגרד
קטגוריה:שריונאים סובייטים
קטגוריה:סובייטים שנולדו ב-1899
קטגוריה:סובייטים שנפטרו ב-1967
Melodies in Black

***Melodies in Black*** (בעברית: **מַנְגִּינוֹת בְּשָׁחֹר**) הוא אלבום האוסף השלישי של להקת הרוק והמטאל הגותי . הוא יצא לאור ב-27 בנובמבר 2020, בהוצאת חברת התקליטים נו-קאט אנטרטיינמנט. האלבום יוצא שלוש שנים לאחר יציאת האוסף הקודם של הלהקה,  (2017) והוא אחד מהמקיפים ביותר שלה.

האלבום הופץ ברחבי העולם, בפורמט של תקליטור בלבד.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי Mono Inc.
קטגוריה:אלבומי אוסף באנגלית
טהורה (סרט, 2024)

"**טהורה**" (באנגלית: ***Immaculate***) הוא סרט אימה פסיכולוגי אמריקאי בבימויו של מייקל מוהאן, על פי תסריט מאת אנדרו לובל. בסרט מככבים סידני סוויני, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו.

ב-12 במרץ 2024, בכורת הסרט העולמית התרחשה בפסטיבל South by Southwest, ועלתה לאקרנים בארצות הברית ב-22 במרץ 2024. בישראל עלה לאקרנים ב-21 במרץ 2024.

## עלילת הסרט
בשנות נעוריה, ססיליה טובעת באגם וחווה מוות קליני למשך זמן קצר. כאשר מתעוררת לחיים, טוענת ססיליה שאלוהים הציל אותה למטרה מסוימת, ובכך הופכת לנזירה. לאחר מכן, מקבלת ססיליה הזמנה מהאב סאל טדסקי להצטרף למנזר מיוחד באיטליה.

בזמן שקמה מסיוט, המומה ססיליה לגלות כי היא הרה, אף על פי שהיא בתולה ומעולם לא ניהלה יחסי מין עם גבר. בזמן שההריון מתקדם, הנזירה איזבלה מנסה להטביע את ססיליה. במהלך תקופת בחילות בוקר, בזמן שמקיאה לססיליה נופלת אחת משיניה; בקשתה להילקח לבית חולים ראוי נדחית. לאחר מכן, איזבלה מתה על ידי התאבדות מקפיצת גג.

בזמן שעות היממה החשוכות, מתגנבת ססיליה ונחרדת לראות את הנזירה סופריור חותכת את לשונה של גוון. בנוסף, מגלה ססיליה מעבדה משונה במרתף. לאחר מכן, ססיליה מנסה להימלט מהמנזר בכך שמזייפת הפלה באמצעות תרנגולת מתה, אך תרמית ההימלטות נחשף. חושף האב טדסקי שהוא היה גנטיקאי בעברו לפני שהפך לכומר, והשתמש בדגימות DNA שנלקחו ממסמר הצליבה של ישו, וטדסקי ניסה במשך עשרים שנה ליצור בריאה חדשה של ישו, וגופה של ססיליה השתלבה עם ה-DNA.

ססיליה מוטרדת מהאפשרות שילדה יוכל להציל או להרוס את העולם כפי שנכתב בהתגלות, ועושה ניסיון מילוט נוסף, וחונקת את החשמן עם מחרוזת התפילה וטדסקי מנסה לעצור אותה אך ססיליה מציתה אש.

בזמן שטדסקי נשרף אנושות, ססיליה בורחת אל הקטקומבות שמתחת למנזר, ומוצאת את גופתה של גוון. טדסקי מנסה להרוג את ססיליה אך דוקרת אותו באמצעות אזמל. כשמגיחה לחוץ המנזר, יולדת ססיליה, ומתכננת להרוג את ילדה באמצעות אבן, אך הסרט דוהה לשחור.

## צוות השחקנים והדמויות
* סידני סוויני – **ססיליה**
* אלברו מורטה האב סלי טדקסי
* בנדטה פורקרולי האחות גוון
* דורה רומנו
* ג'ורג'יו קולנג'לי
* סימונה טבסקו

## הפקה
באוקטובר 2022, הוכרז כי סידני סוויני הצטרפה לצוות השחקנים. לאחר מכן, נמסר שמייקל מוהאן יביים את הסרט על פי תסריט מאת אנדרו לובל, כשסוויני כמפיקה גם. בפברואר 2023, אלברו מורטה, בנדטה פורקרולי, דורה רומנו, ג'ורג'יו קולנג'לי וסימונה טבסקו הצטרפו לצוות השחקנים.

צילומי הסרט התרחשו ברומא, והסתיימו בפברואר 2023.

## הפצה
ב-12 במרץ 2024, בכורת הסרט העולמית התרחשה בפסטיבל South by Southwest. הסרט עתיד לעלות לאקרנים בארצות הברית ב-22 במרץ 2024. ובישראל עלה לאקרנים הסרט ב-21 במרץ 2024.

## ביקורות
באתר הביקורות "Rotten Tomatoes", הסרט זכה ציון של 64% על בסיס 25 ביקורות חיוביות, עם דירוג ממוצע של 6/10; בקונצנזוס הביקורות נכתב: . באתר הביקורות המשוקללות "Metacritic", הסרט קיבל ציון של 47/100 על בסיס 11 ביקורות, דבר המציין ביקורות "מעורבות או ממוצעות".

## קישורים חיצוניים

#### ביקורות
* 
* 
* 
* 

## הערות שוליים

קטגוריה:סרטי 2024
קטגוריה:סרטי אימה מ-2024
קטגוריה:סרטים באנגלית
קטגוריה:סרטים אמריקאיים משנת 2024
המחבוא של אדי

**המחבוא של אדי** (באנגלית: **Eddie's Hide-A-Way**) היא מסעדה שהוקמה בשנת 1979 באילת. כיום היא אחת המסעדות הוותיקות ביותר בעיר ופועלת החל מ-2025 ברחוב אילות 3  בשכונה א'.

## היסטוריה
המסעדה "המחבוא של אדי" הוקמה בשנת 1979 על ידי עולה חדש מארצות הברית, אדי חץ, שהיה המייסד, השף והבעלים.

אדי נולד בשנת 1940 בניו יורק, הוא עלה והתיישב בירושלים באמצע שנות השבעים, שם הכיר את בתיה, שהפכה לבת זוגו והם החליטו להדרים לאילת. הם קנו מבנה בשכונה א' באילת שהייתה השכונה הראשונה שנבנתה בעיר ואוכלסה בדרך כלל בתושבים ממעמד סוציו-אקונומי בינוני-נמוך. המיקום אז היה רחוק ממרכזי התיירות של אילת ולכן המסעדה נחשבה ל"מקום מחבוא", ושמה עבר בעיקר מפה לאוזן. המילה "מחבוא" גם התכתבה בתקופת הקמת המסעדה עם התפישה הרווחת אז בישראל, כי אילת היא מקום מחבוא עבור אנשים שרוצים להתרחק מחייהם הרגילים במרכז הארץ.

תחילה פעלה המסעדה כמסעדת המבורגרים, אך בהמשך הפכה למסעדת בשרים ופירות ים: "תוך זמן קצר החליט חץ כי תהפוך למסעדה של ממש, בעיקר עבור הקהל האמריקאי והקנדי שנמנה אז עם תושבי האזור ועם מרבית התיירים. במשך שנים רבות עמד לזכותה שלטון היחיד והתורים אליה היו בהתאם. מצריף קטן גדלה המסעדה והתרחבה למספר חללים. הקו הקולינרי הבלתי כשר בעליל הביא פירות ים ובשר ובמשך לא מעט זמן, זה היה בין המקומות היחידים באילת, בהם ניתן היה אפשר להשיג שרימפס, מולים וסטייקים עם רוטב פלפלת".

המסעדה רכשה לעצמה מוניטין והייתה המסעדה האילתית הראשונה שנכנסה למדריכי אוכל בין-לאומיים.

המסעדה פעלה בשכונה א' עד לשריפתה בחודש יולי 2016.
ממוזער|המחבוא של אדי - תמונה גדולה של אדי תלויה מעל הבאר במסעדה
## סכסוך משפחתי ושריפת המסעדה
ב-30 ביולי 2016 התפרסמה ידיעה כי המסעדה נשרפה כתוצאה מהצתה. בעיתונות נכתב: "החשוד בשריפת המסעדה הוא לאנס חץ, בנו של מיסד המסעדה אדי חץ...על פי החשד הרקע לשריפה הינו סכסוך משפחתי שהתגלע בין האחים לאנס ואשלי, המנהל את המסעדה בשנים האחרונות...". באתר וואלה נכתב: "מהחקירה עולה כי החשוד מילא מכל דלק ונשאר אחרון לבדו במסעדה בערב ההצתה. כמו כן, בלשים שנשלחו לביתו גילו כי כשהגיע לשם, זמן קצר לפניהם, הכניס את בגדיו למכונת הכביסה וחלק משיערות ראשו היו חרוכות. מעצרו הוארך בארבעה ימים".

בדצמבר 2017 התפרסם כי לאנס חץ הורשע בהצתת המסעדה ונגזרו עליו 13 חודשי מאסר בפועל, מאסר על תנאי וקנס. בית המשפט התחשב בחרטה שהביע, ובבקשתה של אמו להקל עמו עד כמה שניתן.

## המסעדה כיום
ממוזער|אשלי חץ - הבעלים והשף הנוכחי של המסעדה במטבח המסעדה

אדי חץ נפטר בשנת 2014, ואת דרכו המשיך בנו, אשלי חץ, שהוא כיום הבעלים והשף של המסעדה.

כתוצאה מן השריפה וכתוצאה מחילוקי דעות עם השכנים בשכונה א' על היתרי הבנייה הוחלט להקפיא את עבודות השיפוץ של המסעדה במיקום הישן, ולחפש מקום חדש למסעדה.

המסעדה עברה בתחילת שנת 2017, משכונה א' לרחוב המסגר 2 באזור התעשייה של אילת, והיא פעלה, מאז ועד 2025 מול המקום שבו פעלה פעם "מסעדת לווייתן" (שעברה כבר לפני כמה שנים לטיילת הרודס).

בתחילת 2024 החליט אשלי חץ, כי המסעדה תתחיל לפעול כמסעדה כשרה. בהמשך שינה את החלטתו וכיום המסעדה איננה כשרה.

ב-2025 עברה המסעדה מקום בפעם השנייה, וחזרה לרחוב אילות 3 בשכונה א' במרחק כמה מטרים מהמקום שבו הייתה ממוקמת עם הקמתה.
ממוזער|המחבוא של אדי - החלל הפנימי של המסעדה (2024)

## קישורים חיצוניים

* 
* 
* 

* 

## הערות שוליים

קטגוריה:אילת: בתי קפה ומסעדות
קטגוריה:אילת: היסטוריה
The Book of Fire

***The Book of Fire*** (בעברית: "**סֵפֶר הָאֵשׁ**") הוא אלבום האולפן האחד-עשר של להקת הרוק והמטאל הגותי . הוא יצא לאור ב-24 בינואר 2020, בהוצאת חברת התקליטים נו-קאט אנטרטיינמנט. האלבום זכה להצלחה רבה ודורג במקום ראשון במצעד האלבומים של גרמניה.

לאור הצלחת האלבום, הוחלט להוציא מהדורת פלטינה שלו עם עטיפה מחודשת.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי Mono Inc.
קטגוריה:אלבומים באנגלית
קטגוריה:אלבומים בגרמנית
ג'ון הול (מושל דלאוור)

**ג'ון ווד הול** (באנגלית: **John Wood Hall**; ) היה פוליטיקאי אמריקאי מדלאוור, איש המפלגה הדמוקרטית שכיהן כחבר הסנאט של דלאוור בשנים 1867–1871, ופעם נוספת בשנת חייו האחרונה לאחר שכיהן כמושל דלאוור ה-44 בשנים 1879–1883.
## ראשית חייו
ג'ון הול נולד בעיירה פרדריקה שבדלאוור כבנם של ג'ון והנרייטה באומן הול. ב-1842 הוא נשא לאישה את קרוליין וורן, ולשניים נולדו ארבעה ילדים.

כמי שהתייתם בילדותו, עבד הול בחנות ממתקים, ובסופו של דבר חסך מספיק כסף כדי לרכוש את העסק בעצמו. הוא לא עסק רק בעסקי הממתקים, הרחיב את עיסוקו למסחר כללי וסחר בעצים, והמשיך לעסקי בניית ספינות. בזמן מסוים הוא החזיק בבעלותו את אחד מציי הספינות הגדולים ביותר בחוף המזרחי, שכולן נבנו בדלאוור. באמצעות רווחיו הוא החל לרכוש קרקעות ובשיא היו בבעלותו אדמות בשטח של יותר מ-6,000 אקרים (24 קמ"ר) שהשתרעו על עשרים חוות, ובכך הוא היה אחד מבעלי הקרקעות הגדולים ביותר בדלאוור.
## קריירה פוליטית
בשנים 1867–1871 כיהן הול כחבר הסנאט של דלאוור. ב-1874 הוא כמעט והיה מועמד הדמוקרטים למשרת מושל דלאוור, אלא שאז היה תורו של מועמד ממחוז ניו קאסל במסגרת הסבב הבלתי רשמי. לבסוף, ב-1878 הוא נבחר כמושל לאחר שהביס את מועמד מפלגה השטרות הירוקים  קנסי ג'. סטיוארד. שאריות מהמרירות שנבעה ממלחמת האזרחים גרמו למפלגה הדמוקרטית להיות בשליטה מוחלטת בדלאוור, כך שהמפלגה הרפובליקנית אפילו לא קיימה ועידה כדי לבחור במועמד לתפקיד. הול כיהן כמושל מ-21 בינואר 1879 ועד 16 בינואר 1883.

באותה תקופה התאפיינה המפלגה הדמוקרטית בקו שמרני, ובהתאם לכך תמך הול בעמדותיה אלה. הוא היה תומך נלהב של זכויות המדינות כעמדת נגד להשפעתה שהלכה וגברה של הממשלה הפדרלית. באותה עת השפעה זו של הממשלה התמקדה באופן כללי בשוויון גזעי, תפישה שאליה התנגדו הדמוקרטים בדלאוור בתקיפות. הול תמך בהקמת מועצת חינוך מדינתית נפרדת, וביצירת תפקיד המפקח על הביטוח. במשך כל תקופת כהונתו כמושל הוא גם היה חבר במועצת המנהלים בבנק החוואים של דלאוור, שבה הוא כיהן מ-1861 ועד לתום כהונתו כמושל. לאחר כמה שנים מחוץ למערכת הפוליטית, שב הול לסנאט של דלאוור, בו הוא כיהן בשנת חייו האחרונה.

## מותו
ג'ון הול נפטר בפרדריקה ב-23 בינואר 1892. הוא נטמן בבית הקברות של קפלת בארט שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 231.


## קישורים חיצוניים
* ג'ון הול באתר אגודת המושלים הלאומית 
* ג'ון הול באתר The Political Graveyard 
* 

קטגוריה:אמריקאים ילידי דלאוור
קטגוריה:מושלי דלאוור
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של דלאוור
קטגוריה:אמריקאים שנולדו ב-1817
קטגוריה:אמריקאים שנפטרו ב-1892
Live In Hamburg

***Live In Hamburg*** (בעברית: **בְּהוֹפָעָה חַיָּה בְּהַמְבּוּרְג**) הוא אלבום ההופעה השלישי של להקת הרוק והמטאל הגותי . הוא יצא לאור ב-24 בנובמבר 2023, בהוצאת חברת התקליטים נו-קאט אנטרטיינמנט. האלבום כלל את השירים שביצעה הלהקה בהופעה חיה בהמבורג, גרמניה. בין השירים נמנו הלהיט הבין-לאומי "Children of the Dark".

האלבום הופץ בגרמניה בלבד, בפורמט של תקליט 12 אינץ, אך לא בפורמט של תקליטור.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי Mono Inc.
קטגוריה:אלבומי הופעה באנגלית
1916 בצרפת

שנת **[[1916]] ב[[צרפת]]** הייתה השנה בה ציינה צרפת 929 שנות לאום.

## מנהיגים
* נשיא: רמון פואנקרה
* ראש ממשלה: אריסטיד בריאן

## אירועים חשובים
[215px|ממוזער|שמאל|גבולות [המזרח התיכון על פי הסכם סייקס-פיקו]]
* 29 בינואר – צפלינים גרמניים מפציצים את פריז.
* 21 בפברואר – החל קרב ורדן.
* 16 במאי – נחתם הסכם סייקס–פיקו.
* 1 ביולי – החל הקרב על הסום.

## נולדו
* 22 בינואר – אנרי דיטייה, מלחין (נפטר ב-2013)
* 22 ביולי – מרסל סרדן, מתאגרף (נפטר ב-1949)
* 21 בספטמבר – פרנסואז ז'ירו, עיתונאית, מחברת ופוליטיקאית (נפטרה ב-2003)
* 26 באוקטובר – פרנסואה מיטראן, נשיא צרפת (נפטר ב-1996)

## נפטרו
**([[:קטגוריה:צרפתים שנפטרו ב-1916|קטגוריה:צרפתים שנפטרו ב-1916]])**
* 6 ביולי – אודילון רדון, צייר, רשם, גרפיקאי וסופר צרפתי (נולד ב-1840)

## קישורים חיצוניים

*
ברנן קיל קוק

**ברנן קיל קוק** (באנגלית: **Brennan Keel Cook** נולד; 21 בנובמבר 1990) הוא שחקן קולנוע וטלוויזיה אמריקאי.

## ביוגרפיה
קיל קוק נולד וגדל בעיירה מישן וייחו , מחוז אורנג', קליפורניה. הוא סיים תואר ראשון באמנות ותיאטרון באוניברסיטת סן פרנסיסקו.

## קריירה
בתחילת דרכו הופיע קיל קוק במספר סרטים קצרים. הופעתו הראשונה על מסך הטלוויזיה הייתה בשנת 2015 בפרק בסדרה, הכריש. בשנת 2016 הופיע בפרק בסדרת הטלוויזיה קצרת הימים, "Recovery Road". באותה שנה הופיע בתפקיד משנה בסדרת הטלוויזיה "How to Be a Vampire".

בשנת 2017 הופיע בדרמה הקומית "Scumbag". באותה שנה שיחק בפרק בסדרה אימת המתים המהלכים.

בשנת 2018 שיחק בתפקיד חוזר בסדרת הטלוויזיה "הליצן העצוב". באותה שנה שיחק בתפקיד ראשי בסרט הקולנוע, "I Wrote This for You".

בשנת 2019 שיחק בתפקיד ראשי בסרט הטלוויזיה "Love You To Death". באותה שנה שיחק בפרק בסדרה הטירון בה גילם רוצח נמלט.

בשנת 2021 שיחק בסרט "פלישה" והתארח בכמה סדרות טלוויזיה בהן, , "שלג צח" ו-S.W.A.T..

בשנת 2022 שיחק במסרט המותחן "לקחת את הלילה" ובסרט עיניה התכולות.

בשנת 2023 שיחק בסרט הסוכן ובסרט "Et Tu".

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1990
מקדש יונו רג'ינה

[שמאל|ממוזער|250x250 פיקסלים| המקדשים של יונו רג'ינה (מצפון) ויופיטר סטטור ב[אכסדרת אוקטביה מאחורי תיאטרון מרקלוס בדגם של גיסמונדי של רומא העתיקה במוזיאון לתרבות הרומית]]
**מקדש יונו רג'ינה** (בלטינית: **Aedes Iuno Regina**) היה מקדש שהוקדש לאלה הרומית יונו רג'ינה. המקדש ממוקם ליד קרקס פלאמיניוס ברומא העתיקה. הוא נחנך ונפתח ב-23 בדצמבר של שנת 179 לפני הספירה.

המקדש מקושר באמצעות אכסדרה למקדש פורטונה ואולי גם היה מקושר למקדש פורטונה אקווסטריס. מאוחר יותר הוא קושר למקדש יופיטר סטטור. שני המקדשים היו מוקפים בפורטיקו של מטלוס.

האכסדרה ושני המקדשים נבנו מחדש על ידי אוגוסטוס קיסר כ-אכסדרת אוקטביה אחרי 27 לפני הספירה.

## ראו גם
* רשימה של מקדשים רומיים עתיקים

## קישורים חיצוניים

* יונו רגינה; penelope.uchicago.edu
קטגוריה:רומא העתיקה
קטגוריה:מקדשים ברומא העתיקה
יערה זקס

**יערה זקס** (באנגלית: **Ya'ara Saks**; נולדה ב-9 במרץ 1973) היא פוליטיקאית קנדית ממוצא ישראלי המכהנת כחברת בית הנבחרים של קנדה. כיהנה כשרה עמיתה לבריאות הנפש ולמניעת התמכרויות וכן כשרה במשרד הבריאות בממשלתו של ג'סטין טרודו. זקס היא הישראלית הראשונה שכיהנה כשרה בקנדה.

## פוליטיקה קנדית
זקס נכנסה לפרלמנט כנציגת המפלגה הליברלית של קנדה לאחר שזכתה בבחירות ביניים פדרליות במחוז מרכז יורק ב-26 באוקטובר 2020, לאחר התפטרותו של הנציג הקודם.

עם השבעתה כחברה בבית הנבחרים של קנדה, עלה מספר חברות הפרלמנט בקנדה ל-100, והן מהוות 30% מחברי הפרלמנט. זהו השיעור הגבוה ביותר של נשים בפרלמנט הקנדי מאז הווסדו.

בדצמבר 2021 מונתה זקס למזכירה פרלמנטרית של שר המשפחות, הילדים והפיתוח החברתי.

בפברואר 2022, כשדיברה בבית הנבחרים על אישור "חוק חירום" בתגובה למחאת "שיירת החירות", טענה זקס כי "צְפו֗ר צְפו֗ר" ("honk honk" באנגלית), ביטוי ששימש את תומכי השיירה בהתייחסות לצופרי המשאיות, מייצג "ראשי תיבות של הייל היטלר", טענה שנתמכת על ידי פעילת אנטיפה ו-Urban Dictionary.

ביולי 2023 מונתה לשרה לבריאות הנפש והתמכרויות ולשרה במשרד הבריאות.

בראיון לרשת ב' ב-2024 ציינה שהקשרים בין קנדה לישראל אינם דיפלומטיים בלבד, הם קשרי חברות ושותפות, ומאז השבעה באוקטובר 2023 יש פגישות קבועות עם השגריר הישראלי כדי לוודא שהתקשורת זורמת והצרכים מובנים.

כאשר נכנס מארק קרני לתפקיד כראש ממשלת קנדה לאחר התפטרות קודמו, הוא לא שיתף את זקס בקבינט והיא סיימה את תפקידה ב-14 במרץ 2025. בבחירות 2025 הפסידה את מושבה לרומן בבר, מועמד המפלגה השמרנית. 

## עמדתה בנושא ישראל
זקס מתחה ביקורת חריפה על מדיניות ממשלת נתניהו ביחסה לאזרחי ישראל הערבים ועל חוק הלאום, והביעה את החשש שהוא מוביל את ישראל להיות , וכן ביקרה את הרפורמה המשפטית בישראל.

למרות חילוקי הדעות בינה לבין ממשלת הליכוד, זקס הצהירה כי היא  וכי היא מגנה את תנועת ה-BDS (חרם, הרחקה וסנקציות נגד ישראל), ומחשיבה אותה כאנטישמיות. היא אינה רואה סתירה בין היות ישראל מדינה יהודית להיותה מדינה דמוקרטית המגינה על כל אזרחיה, יהודים כערבים, ומצטטת ממגילת העצמאות: . זקס אינה רואה בערבים את אויבי מדינת ישראל אלא מאמינה כי האויבים הם חמאס וחזבאללה.

## ביוגרפיה
לזקס אזרחות כפולה, קנדית וישראלית. משפחתה עלתה לישראל בשנות ה-30 של המאה העשרים. היא נולדה בטורונטו לאב ישראלי ועלתה לישראל ב-1995 בגלל תחושת ציונות ותקווה לשלום. זקס למדה לתואר ראשון באוניברסיטת מקגיל, ולאחר מכן השלימה את התואר השני ביחסים בינלאומיים ודיפלומטיה באוניברסיטה העברית בירושלים. חזרה לקנדה ב-2006. לפני שנכנסה לפוליטיקה, זקס הייתה הבעלים של סטודיו ליוגה במרכז יורק (בקצה הצפוני של טורונטו) והייתה המנהלת של Trauma Practice for Healthy Communities, ארגון צדקה המתמקד בבריאות הנפש.

זקס דוברת אנגלית, עברית וערבית.

נשואה לישראלי דתי ולהם שתי בנות הלומדות בבית ספר יהודי אורתודוקסי.

## קישורים חיצוניים

* 
* ביוגרפיה של יערה זקס, אתר הפרלמנט הקנדי
*  (הריאיון עצמו באנגלית)
## הערות שוליים

קטגוריה:פעילים ציונים בקנדה
קטגוריה:פוליטיקאיות קנדיות
קטגוריה:פוליטיקאים יהודים קנדים
קטגוריה:בוגרות אוניברסיטת מקגיל
קטגוריה:בוגרי אוניברסיטת מקגיל
קטגוריה:בוגרי האוניברסיטה העברית בירושלים
קטגוריה:בוגרות האוניברסיטה העברית בירושלים
קטגוריה:שרי ממשלת קנדה
קטגוריה:קנדיות שנולדו ב-1973
קטגוריה:קנדים שנולדו ב-1973
קטגוריה:ישראליות שנולדו ב-1973
קטגוריה:ישראלים שנולדו ב-1973
קטגוריה:נשים ראשונות בתפקידים ציבוריים
ברט לואיס

**ברט לואיס** (באנגלית: **Bert Lewis**; 16 ביולי 1879 – 30 בנובמבר 1948) היה מלחין אמריקאי, אשר עבד בחברת וולט דיסני ובמטרו גולדווין מאייר.

## ביוגרפיה
לואיס נולד בשנת 1879 במיזורי שבארצות הברית. בשנת 1923 הופץ סרט הראינוע "סוזנה" בהפקת מאק סנט, אשר היה הראשון שלואיס הלחין.

לואיס החל לעבוד בחברת וולט דיסני בשנת 1928, כאשר הפרויקט הראשון שלו היה הלחנת הסרט קצר המונפש "ספינת הקיטור וילי" יחד עם וילפרד ג'קסון. בשנת 1930 המלחין קרל סטאלינג עזב את החברה, ולואיס מונה להיות במקומו המנהל המוזיקלי. לואיס עבד בחברה עד שנת 1935, כאשר הוא הלחין הפקות רבות בסדרות הסרטים "מיקי מאוס" ו"סימפוניות טיפשיות".

בין הסרטים שהלחין בחברה נכללים "קניבלים מרקדים", "פשוט מיקי", "נער הקקטוס", "דג משתובב", "לוחמי האש", "תעלולים ארקטיים", "חצות בחנות צעצועים", "לילה", "החגיגה", "מנגינות קופים", "חורף", "ימי החלוץ", "פאן שובב", "ציפורי נוצה", "ציד האיילים", "Fishin' Around", "שידור החצר", "ציד הברווזים", "The Mad Dog", "פרחים ועצים" (הסרט היה הראשון שזכה בפרס אוסקר לסרט המונפש הקצר הטוב ביותר בטקס פרסי אוסקר ה-5), "רק כלבים", "הסוחר מיקי", "המלך נפטון", "The Wayward Canary", "תינוקות ביער", "המעשה הטוב של מיקי", "הדוקטור המטורף", "ציפורים באביב", "The Mail Pilot", "המלך קול", "מחנה שטח", "מכבש הקיטור של מיקי", "העכבר המעופף", "Mickey Plays Papa", "חוטף הכלבים", "Mickey's Man Friday", "הקנגורו של מיקי", "מכבי האש" ו"על הקרח".

בשנת 1938 החל לואיס להלחין סרטים במטרו גולדווין מאייר, כאשר הוא הלחין את כל סרטי הסדרה "הקפטן והילדים", מלבד הסרט השמיני, יחד עם סקוט בראדלי. כמו כן, הוא הלחין שני סרטים של החברה שמבוססים על הדמות Count Screwloose.

ב-30 בנובמבר 1948, בגיל 69, נפטר לואיס בונטורה שבקליפורניה שבארצות הברית. הוא סבא רבא של השחקנית טרייסי בירדסול.

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:מלחינים אמריקאים
קטגוריה:דיסני: אישים
קטגוריה:אמריקאים שנולדו ב-1879
קטגוריה:אמריקאים שנפטרו ב-1948
לואיש מונטנגרו

**לואיש פיליפה מונטנגרו קארדוזו דה מוראיז אשטבש** (בפורטוגזית: **Luís Filipe Montenegro Cardoso de Morais Esteves**; נולד ב-16 בפברואר 1973) הוא פוליטיקאי פורטוגזי המכהן כראש ממשלת פורטוגל וכנשיא המפלגה הסוציאל-דמוקרטית. הוא כיהן כחבר אספת הרפובליקה מטעם מחוז אוויירו בשנים 2002–2018, והוביל את הסיעה של מפלגתו מאז 2011.

## ביוגרפיה
### חינוך ופוליטיקה מקומית
מונטנגרו נולד בפורטו וגדל באשפיניו שבמחוז אוויירו. הוא סיים לימודי משפטים באוניברסיטה הקתולית של פורטוגל כמו אביו וסבו), והיה נשיא הנוער הסוציאל-דמוקרטי באשפיניו מ-1994 עד 1996. הוא כיהן במועצת העירייה בין 1997–2001 ואף התמודד על ראשות העיר ב-2005, אך הפסיד לז'וזה מוטה מהמפלגה הסוציאליסטית (PS).

### אספת הרפובליקה
ב-2002 נבחר מונטנגרו בן ה-29 לאספת הרפובליקה מטעם מחוז אוויירו. ב-2010 מונה לסגנו של מיגל מאסדו כראש הסיעה, וביוני 2011 נבחר ברוב של 86% מהקולות להנהיג את הסיעה לאחר שחבר המפלגה פדרו פאסוש קואליו נבחר לראש ממשלת פורטוגל. הוא עזב את הפרלמנט בפברואר 2018 לאחר שפאסוש קואליו הפסיד לרוי ריו  בבחירות להנהגת המפלגה.

### נשיא המפלגה הסוציאל-דמוקרטית
ימין|ממוזער|מונטנגרו נואם בקונגרס הלאומי ה-40 של ה-PSD לאחר שנבחר לנשיא המפלגה, 2022
בינואר 2020 התמודד מונטנגרו מול ריו על הנהגת המפלגה הסוציאל-דמוקרטית, ובמהלך המרוץ הואשם על ידו בהיותו בונה חופשי. בסיבוב השני ניצח ריו עם 53.2% מהקולות.

לאחר ההפסד בבחירות הפרלמנטריות ב-2022 התפטר ריו מנשיאות המפלגה ומונטנגרו היה הראשון שהגיש את מועמדותו לתפקיד. הוא התמודד נגד השר לשעבר ז'ורז'ה מוריירה דה סילבה וניצח עם 72.47% מהקולות, לאחר שזכה ברוב הקולות בכל אחד מהמחוזות.

בינואר 2024 חתמה ה-PSD על הסכם עם המרכז הדמוקרטי והחברתי–המפלגה העממית  במסגרתו הן רצו ברשימה משותפת בשם הברית הדמוקרטית בבחירות לפרלמנט באותה שנה . הרשימה זכתה ב-80 מושבים, שניים יותר מהמפלגה הסוציאליסטית.

ב-21 במרץ 2024 הטיל הנשיא מרסלו רבלו דה סוזה על מונטנגרו להקים ממשלה. הוא הציג את ממשלתו ב-28 במרץ והושבע לתפקיד ראש ממשלת פורטוגל ב-2 באפריל.

## עמדות פוליטיות
מפלגתו של מונטנגרו, המפלגה הסוציאל-דמוקרטית, היא מפלגת מרכז-ימין הדוגלת בשמרנות ליברלית ובליברליזם כלכלי. לקראת בחירות 2024 הוא הבטיח הפרטה מלאה של חברת התעופה הלאומית טאפ אייר פורטוגל, והכריז כי לא יקים ממשלה עם מפלגת הימין הרדיקלי צ'גה.

## חיים אישיים
בילדותו שיחק מונטנגרו כדורגל וכדורעף חופים, ועבד בצעירותו כמציל. הוא נשוי ואב לשני ילדים.

ב-2012 טענו מספר אמצעי תקשורת בפורטוגל, כולל אתר בדיקת העובדות SAPO Polígrafo, כי בשנת 2008 התקבל מונטנגרו ל"מוצרט לודג'", לשכת בונים חופשיים המורכבת מפוליטיקאים, אנשי עסקים ומרגלים. עם זאת, ב-2019 הכחיש מונטנגרו כל קשר ל.

## קישורים חיצוניים

## הערות שוליים

קטגוריה:ראשי ממשלת פורטוגל
קטגוריה:פוליטיקאים פורטוגזים
קטגוריה:פורטוגזים שנולדו ב-1973
דני ויוויאן

**דניאל "דני" ויוויאן מורנו** (בספרדית: **Daniel Vivian Moreno**; נולד ב-5 ביולי 1999 בוויטוריה שבספרד) הוא כדורגלן ספרדי המשחק בעמדת הבלם בקבוצת אתלטיק בילבאו מלה ליגה ובנבחרת ספרד.

## קריירת מועדונים
ויוויאן גדל במחלקות הנוער של סן ויאטור, דפורטיבו אלאבס, לקואה, אריסנבארה וסנטוצ'ו. בחודש יוני 2016 חתם באתלטיק בילבאו, והחל לשחק בקבוצות המילואים של המועדון. ב-11 באוגוסט 2020 חידש את חוזהו במועדון עד לשנת 2023, וקודם לקבוצה הראשונה של המועדון בלה ליגה. יום לאחר מכן הושאל למירנדס מהליגה הספרדית השנייה למשך עונת . ב-13 בספטמבר ערך את הופעת הבכורה שלו במועדון, בתיקו 0-0 נגד אלקורקון במסגרת המחזור הראשון בליגה. ב-13 בפברואר 2021 הבקיע את שער הבכורה שלו במועדון, בתיקו 3-3 נגד ז'ירונה במסגרת המחזור ה-25 בליגה. הוא ערך 32 הופעות ליגה במהלך תקופת ההשאלה, בהן הבקיע שני שערים.

לקראת עונת 2021/2022 חזר ויוויאן לאתלטיק בילבאו. ב-16 באוגוסט 2021 ערך את הופעת הבכורה שלו בקבוצה, בתיקו 0-0 נגד אלצ'ה במסגרת המחזור הראשון בלה ליגה. ב-11 בספטמבר הבקיע את שער הבכורה שלו בליגה, בניצחון 0–2 על מיורקה במסגרת המחזור הרביעי בליגה.

## קריירה בינלאומית
ב-22 במרץ 2024 ערך ויוויאן את הופעת הבכורה שלו בנבחרת ספרד, בהפסד 0–1 לנבחרת קולומביה במשחק ידידות.

ויוויאן זומן לסגל נבחרת ספרד לקראת טורניר יורו 2024 שנערך בגרמניה. במסגרת משחקי ההכנה לקראת הטורניר שיחק ויוויאן מול אנדורה והשלים תשעים דקות, ובטורניר עצמו לקח חלק בשני משחקים, הראשון מול נבחרת אלבניה בשלב הבתים שהסתיים בניצחון 1-0 ספרדי והשני בחצי הגמר מול נבחרת צרפת, כאשר עלה כמחליף בדקה ה-58 ובסיומו נבחרת ספרד עלתה ליורו לראשונה מאז הזכייה שלה ביורו 2012, ובסיום הטורניר זכו הספרדים בטורניר בפעם הרביעית בהיסטוריה, הנבחרת הראשונה שמגיעה לארבע זכיות ביורו בהיסטוריה.

## תארים
;אתלטיק בילבאו
* גביע המלך הספרדי: 2023/24

;נבחרת ספרד
* אליפות אירופה בכדורגל: 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלנים בסקים
קטגוריה:בלמי כדורגל ספרדים
קטגוריה:בלמי כדורגל בסקים
קטגוריה:ויטוריה: כדורגלנים
קטגוריה:כדורגלני אתלטיק בילבאו
קטגוריה:כדורגלני נבחרת ספרד
קטגוריה:כדורגלני יורו 2024
קטגוריה:ספרדים שנולדו ב-1999